text: Dyrt trinbræt på dagsordnen
  29 februar 2012 kl. 16.41
  Økonomiudvalget i Varde Kommune har i eftermiddag helt ekstraordinært diskuteret investeringer i trinbrætter langs Vestbanen.
  Flere politikere har kaldt det uhensigtsmæssigt og unødvensigt, at Sydtrafik vil renovere blandt andet trinbrættet lidt uden for Oksbøl for omkring 800.000 kroner. 
  Yderligere to tribrætter skal renoveres for samme beløb. 
  Kommunen sender nu et brev til Sydtrafik og anbefaler, at man helt dropper de tre trinbrætter. Der er nemlig næsten ingen passagerer, der benytter dem.
  